
DECIZIA Nr. 25/03.08.2026
Directorul executiv al Direcției Județene de  Sport Dolj, doamna Iulia-Alina Ionescu, numit prin Ordinul ministrului tineretului și sportului nr. 424/01.04.2013,
Având în vedere :
- Legea educaţiei fizice şi sportului nr. 69/2000, cu modificările și completările ulterioare,
- O.U.G. nr. 121/2021 privind stabilirea unor măsuri la nivelul administraţiei publice centrale şi pentru modificarea şi completarea unor acte normative,
- H.G. nr. 576/2023 privind organizarea, funcționarea și atribuțiile  Agenției Naționale pentru Sport,
- H.G. nr. 776/2010 privind organizarea şi funcţionarea direcţiilor judeţene pentru sport şi tineret, respectiv a Direcţiei pentru Sport şi Tineret a Municipiului Bucureşti,cu modificările și completările ulterioare, inclusiv H.G. nr. 198/2022 privind organizarea şi funcţionarea direcţiilor judeţene pentru sport, respectiv a Direcţiei pentru Sport a Municipiului Bucureşti,
- Ordonanța de Urgență a Guvernului nr.57/2019 privind Codul administrativ, cu modificările și completările ulterioare,
- Ordinul  nr. 436/07.12.2023 privind aprobarea normelor și tarifelor de folosire a bazelor sportive și a unităților de cazare aflate în administrarea Agenției Naționale pentru Sport emis de președintele Agenției Naționale pentru Sport, publicat în Monitorul Oficial al României nr. 5/04.01.2024, cu modificările și completările ulterioare,
Ținând seama de necesitatea stabilirii unor tarife pentru folosirea de către terți a bazei sportive-Sala sporturilor ”C.A. Stroe”, aflată în administrarea D.J.S. Dolj, care să fie armonizate și actualizate și să acopere cheltuielile curente de întreținere, exploatare și reabilitare-dezvoltare aferente acesteia, raportat la condițiile existente specifice existente la această dată (creșterea costului anumitor clase de produse),
Având în vedere  art. 6 din H.G. nr.  198/2022, potrivit căruia cheltuielile curente şi de capital ale direcţiilor judeţene de sport, se finanţează din venituri proprii şi subvenţii de la bugetul de stat, iar veniturile proprii pot proveni inclusiv din administrarea bazelor sportive,
            În temeiul art. 4 alin. (6) din H.G. nr. 776/2010 privind organizarea şi funcţionarea direcţiilor judeţene pentru sport și tineret, respectiv a Direcţiei pentru Sport și Tineret a Municipiului Bucureşti, cu modificările și completările ulterioare,
                                                                        DECIDE
Art.1.  Începând cu data de 01.09.2026,  pentru terți, tariful de folosire a bazelor sportive sportive din cadrul Sălii sporturilor ”C.A. Stroe” din Craiova, str. Matei Basarab, nr. 16, se stabilesc după cum urmează:
· sală jocuri : 100 lei/oră
· sală gimnastică la 75 lei/oră
Art.2. Cu aceeași dată, Decizia nr. 4/05.01.2024 emisă de directorul executiv al D.J.S.T. Dolj își încetează aplicabilitatea.
Art.3. (1) Compartimentele de specialitate din cadrul D.J.S.T. Dolj vor duce la îndeplinire prevederile prezentei decizii.         
(2) Decizia va fi publicată pe site-ul instituției:   www.sportdolj.ro  și va fi afișată în incinta bazei sportive menționată la Art.1.        
 Director executiv,

